252 VAN BONEVAL FAURE 



Neque tamen in patria nostra, neque etiam in Borussia ista principia 

 expressis legis placitis sancita sunt. In Gallia vero magnae rerum conver- 

 sionis tempore ex illis etiam principiis quae ad postremum consequerentur 

 tristissiino experimento edocti sunt cives: clausis iuris scholis, sublato 

 ordine iudiciario, omnibus civibus, iuris scilicet etiam peritia aequalibus, 

 iudicis munere fungentibus. 



At alia prorsus mente codices in Gallia conditi sunt, quum veri nominis 

 lureconsultis , auspice NAPOLEONE iuris etiam civilis turbati instauratore , 

 difficillimum hoc opus serio demum aggredi ac perficere licuit. Egregie 

 hoc patet ex oratione qua primum codicis Napoleontici specimen corpori 

 legifero commendarunt PORTALIS quique amplissimi viri in illo opere ela- 

 borando socii fuerunt. 



Itaque non tantum professi sunt novas leges codice constitui non posse 

 neque oportere, verum totidem verbis etiam de industria probarunt, opus 

 absolutum ac perfectum condere, quod sibi ipsum sufficiat, penes legisla- 

 torem non esse. Memorant ac simul refutant quern opus aggredientes of- 

 fenderant late patentem errorem, optimo cuique legum codici condendo 

 sufficere nonnulla simplicissima placita quae tamen simul omnibus causis 

 vel casibus satisfacerent. Ipsi vero potius codicis finem hunc esse statuunt , 

 ut generalia eiusmodi sanciantur principia ad quae exigi possint quaestio- 

 nes, quae aliquando se offerant, singulae; hac tamen ratione plurima 

 sponte consuetudini , rebus iudicatis vel doctrinae relinqui quibus verum 

 ac necessarium contineatur codicis supplementum. Magistratus autem et, 

 Ictos germana iuris scientia praeditos legis applicationem regere oportet. 

 Multum etiam abest ut commentaries legibus nocituros existimaverint. E 

 contrario horum necessitatem alta voce proclamant, imo vero commentancli , 

 disserendi copiam et ambages prae ceteris disciplinis iurisprudentiam optime 

 pati. Quodsi non omnibus civibus scientia legum pateat, hoc ne simplicis- 

 simum quidem codicem efficere ipsamque felicern adeo praedicant civitatium 

 praesentem conditionem amplissimi illi viri, propter ea quod iurisprudentia 

 in disciplinarum numerum relata suos sibi postulet sacerdotes, ideoque ne 

 iudicem quidem oblivisci sinat, multa quidem ab eius iudicio pendere, ni- 

 hil tamen mero eius arbitrio vel liberae voluntati esse relictum. Denique 

 ne hoc quidem fugit amplissimos viros quantum necessario inter legislatoris 



